L 137/24 De Europæiske Fællesskabers Tidende 19.5.2001 DEN EUROPÆISKE CENTRALBANKS FORORDNING (EF) Nr. 985/2001 af 10. maj 2001 om ændring af forordning ECB/1999/4 om Den Europæiske Centralbanks beføjelser til at pålægge sanktioner (ECB/2001/4) STYRELSESRÅDET FOR DEN EUROPÆISKE CENTRALBANK HAR — under henvisning til traktaten om oprettelse af Det Europæiske Fællesskab, særlig artikel 110, stk. 3, under henvisning til statutten for Det Europæiske System af Centralbanker og Den Europæiske Centralbank, særlig artikel 34.3 og 19.1, under henvisning til Rådets forordning (EF) nr. 2532/98 af 23. november 1998 om Den Europæiske Centralbanks beføjelser til at pålægge sanktioner (!), særlig artikel 6, stk. 2, og ud fra følgende betragtninger: Forordning ECB/1999/4 af 23. september 1999 om Den Euro- pæiske Centralbanks beføjelser til at pålægge sanktioner (?) bør ændres af de nedenfor anførte grunde. Hidtidig praksis har vist, at den gældende procedure for indsamling af oplysninger til brug for fastlæggelse og gennem- førelse af sanktioner, især udveksling af originale dokumenter og materialer mellem ECB og de nationale centralbanker, er meget belastende. Der er derfor behov for en forenkling for at skabe et effektivt og sundt grundlag for administrationen af sanktioner, som bygger på en hensigtsmæssig procedure og samtidig garanterer et lige så højt niveau af retssikkerhed — UDSTEDT FØLGENDE FORORDNING: Artikel 1 Ændring af forordning ECB/1999/4 Artikel 9, stk. 5, i forordning ECB/1999/4 erstattes af følgende: »5. Den kompetente nationale centralbank eller ECB arkiverer alle oplysninger i tilknytning til fastsættelsen og fuldbyrdelsen af sanktionen, og de opbevares i mindst fem år fra den dag, hvor beslutningen om pålæggelse af sankti- onen er blevet endelig. Den nationale centralbank tilsender ECB kopi af alle originale dokumenter og materialer i dens besiddelse vedrørende overtrædelsesproceduren.« Artikel 2 Ikrafttrædelse Denne forordning træder i kraft den firetyvende dag i måneden efter den måned, hvor den offentliggøres i Den Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Frankfurt am Main, den 10. maj 2001. På vegne af Styrelsesrådet for ECB Willem F. DUISENBERG Formand () EFT L 318 af 27.11.1998, s. 4. () Den Europæiske Centralbanks forordning (EF) nr. 2157/1999 (EFT L 264 af 12.10.1999, s. 21).